《省谒观文之茔留题》
宋代·范公

先帝龙飞第一年，囊封夜半达甘泉。
朝来急召明光殿，谠论能回不夜天。
遐想神□今已远，永怀帝德浩无边。
他时信史传遗事，悟主应□数百篇。
赞书褒显下重泉，嗣圣初临建武年。
河洛图书光似日，商周盘诰远如天。
孤墓岂意留空谷，直意犹能御二边。
彷佛音尘如在目，遗风雅颂纪新篇。

作者简介：范公，曾官都转运使（清同治《平江县志》卷五五）。